শাহজাদপুর সরকারি মডেল পাইলট উচ্চ বিদ্যালয়

শাহজাদপুর সরকারি মডেল পাইলট উচ্চ বিদ্যালয় বাংলাদেশের একটি সরকারি উচ্চ বিদ্যালয়। সিরাজগঞ্জ জেলার শাহজাদপুর উপজেলা সদর মনিরামপুরে অবস্থিত এই বিদ্যালয়টিতে ৬ষ্ঠ শ্রেণি থেকে এসএসসি পর্যায়ে ছাত্র-ছাত্রীরা পড়ালেখার সুযোগ পায়।

 ইতিহাস 
শাহজাদপুর সরকারি মডেল পাইলট উচ্চ বিদ্যালয়|থাম্ব|264x264px
মহান সুফি সাধক হযরত মখদুম শাহদৌলাহ ইয়ামেনী (রহ:), হযরত শাহ হাবিবুল্লাহ (রহ:) পুন্য স্পর্শ ধন্য ও বিশ্বকবি রবীন্দ্রনাথ ঠাকুরের স্মৃতি বিজড়িত বাংলাদেশের অন্যতম সুনাম খ্যাত জনপদ তৎকালীন পাবনা জেলার সিরাজগঞ্জ মহুকুমার শাহজাদপুর থানার প্রাণকেন্দ্রে ১৮৮২ সালে “শাহজাদপুর হাই ইংলিশ স্কুল” নামে আধুনিক শিক্ষার আলো প্রজ্বলনের মহান উদ্দেশ্যে বিদ্যালয়টি প্রতিষ্ঠিত হয়। পরবর্তীতে প্রতিষ্ঠানটি যথাক্রমে “শাহজাদপুর বহুপার্শ্বিক উচ্চ বিদ্যালয়” এবং “শাহজাদপুর পাইলট উচ্চ বিদ্যালয়” নামে নামকরণ করা হয়। শতাব্দীর গৌরবময় ঐতিহ্যে দীর্ঘ ১৩৪ বছর পথ পরিক্রমার পর ২০১০ সালে সরকারি সিদ্ধান্তে প্রতিষ্ঠানটি “শাহজাদপুর মডেল পাইলট উচ্চ বিদ্যালয়” এ পরিণত হয়। মডেল বিদ্যালয় ঘোষনার পর ২০১০ হতে বিদ্যালয়টিতে ছাত্রদের পাশাপাশি ছাত্রী ভর্তি শুরু করা হয়। গণপ্রজাতন্ত্রী বাংলাদেশ সরকারের মাননীয় প্রধানমন্ত্রীর সিদ্ধান্ত মোতাবেক প্রতিটি উপজেলায় একটি করে সরকারী হাই স্কুল প্রতিষ্ঠার অংশ হিসাবে স্কুলটি গত ১১ অক্টোবর, ২০১৮ তারিখে প্রতিষ্ঠানটিকে জাতীয়করণ করা হয় এবং বিদ্যালয়টির নাম হয় “শাহজাদপুর সরকারি মডেল পাইলট উচ্চ বিদ্যালয়”। দীর্ঘকাল যাবৎ বিদ্যালয়টি এলাকার শিক্ষা বিস্তারে অগ্রণী ভূমিকা পালন করে আসছে। প্রাচীন ঐতিহ্যবাহী এ বিদ্যালয়টিতে বর্তমানে বিজ্ঞান, মানবিক ও ব্যবসায় শিক্ষা শাখা ও ৫টি ট্রেড সহ এস.এস.সি (ভোকেশনাল) শাখা চালু আছে।
 প্রতিষ্ঠা 
১৮৮০ সালের দিকে বাবু সুধা প্রসাদ গাঙ্গুলী নামক কোন এক ব্যক্তির বাড়ীতে যে মাইনর স্কুলটি চালু হয়েছিল, তা ১৮৮১ সালে শাহজাদপুর উচ্চ ইংরেজি বিদ্যালয় হিসেবে আত্মপ্রকাশ করে। স্কুল প্রতিষ্ঠার ব্যাপারে জোড়াসাাঁকোর বিখ্যাত জমিদার ঠাকুর পরিবার বড় ধরনের আর্থিক সহযোগিতা প্রদান করেন। স্কুল পরিচালনা কমিটিতে সুদীর্ঘকাল যাবত স্থানীয় ঠাকুর এষ্টেটের একজন মনোনীত প্রতিনিধি ছিলেন। এছাড়া ঢাকার ব্যানার্জী এবং খানপন্নী জমিদারী এষ্টেট থেকে স্কুল পরিচালনার প্রথম দিকে নিয়মিত আর্থিক সহযোগিতা প্রদান করা হয়েছিল। টিনের ঘর ও ১৭০ জন ছাত্র নিয়ে শাহজাদপুর উচ্চ ইংরেজি বিদ্যালয় যাত্রা শুরু করে এবং নির্মাণ কাজ ধাপে ধাপে সম্পূর্ণ হয়। ১৯১৯-২০ সালে সরকারি অনুদানে স্কুলের জন্য একতলা পাকা দালান নির্মিত হয়। তারপর নানা বাধা বিপত্তির মধ্য দিয়ে স্কুলটি ১৯৬০-৬১ সালে বহুমুখী স্কীমের আওতায় আসে। সে সময় আশি হাজার টাকা ব্যয়ে সুসজ্জিত বিজ্ঞান ভবন নির্মাণ করা হয়। ১৯৭৭ সালে স্কুলটি পাইলট স্কীমের আওতায় আসে। এসময় সরকারি অনুদানে দ্বি-তল ভবনের নির্মাণ কাজ সম্পন্ন করা হয়।

প্রতিষ্ঠান হতে প্রাপ্ত তথ্য সূত্রে প্রতিষ্ঠানটির প্রতিষ্ঠাকালীন সময়ের প্রধান শিক্ষকের নাম জানা যায়। প্রতিষ্ঠাকালীন প্রধান শিক্ষকের নাম শ্রীযুক্ত বাবু দারিকানাথ সেন। তিনি ১-১-১৮৮২ সন থেকে ১০-১০-১৮৯২ সন পর্যন্ত দ্বায়িত্বরত ছিলেন। বর্তমান প্রধান শিক্ষকের নিকট থেকে জানা যায় বিদ্যালয়ের ৭৯ শতাংশ জমির দাতার পরিচয় পাওয়া যায়নি। তবে পরবর্তী কালে প্রতিষ্ঠানটিতে যারা জমি দান করেছেন তাদের পরিচয় পাওয়া গেছে। জনৈক জনার্ধন পণ্ডিত বিদ্যালয়ের নামে ৪৪ শতক জমি দান করেছেন। নুরুদ্দিন মাষ্টার বিদ্যালয়টির ভোকেশনাল শাখার জন্য ৩৬ শতাংশ জমি দান করেন। বিদ্যালয়টির সম্মুখভাগে শিক্ষার্থীদের খেলাধুলার জন্য ভেরুয়াদহ এলাকার হাফিজ খানের বংশধর ২.৩২ একর জমি দান করেন। প্রতিষ্ঠানটির মোট জমির পরিমান ৪.০৯ একর।

 সরকারিকরণ 
থাম্ব|265x265পিক্সেল|শাহজাদপুর সরকারি মডেল পাইলট উচ্চ বিদ্যালয়, ২০১৪|বাম
গণপ্রজাতন্ত্রী বাংলাদেশ সরকারের মাননীয় প্রধানমন্ত্রীর সিদ্ধান্ত মোতাবেক প্রতিটি উপজেলায় একটি করে সরকারী হাই স্কুল প্রতিষ্ঠার অংশ হিসাবে স্কুলটি গত ১১ অক্টোবর, ২০১৮ তারিখে প্রতিষ্ঠানটিকে জাতীয়করণ করা হয়। বিদ্যালয়টির নাম হয় “শাহজাদপুর সরকারি মডেল পাইলট উচ্চ বিদ্যালয়”।

 রবীন্দ্রনাথ ঠাকুরের বিদ্যালয় পরিদর্শন 
বাম|থাম্ব|237x237পিক্সেল|শাহজাদপুর সরকারি মডেল পাইলট উচ্চ বিদ্যালয়ে পরিদর্শন কালে রবীন্দ্রনাথ ঠাকুরের পরিদর্শন নোট।
বিশ্বকবি রবীন্দ্রনাথ ঠাকুর ২০ জনুয়ারি ১৮৯০ সালে বিদ্যালয়টি পরিদর্শন করে স্বহস্তে নিচের মন্তব্যটি লেখেন-

 প্রধান শিক্ষকগনের তালিকা 
+শাহজাদপুর পাইলট উচ্চ বিদ্যালয়ের প্রতিষ্ঠাকালীন সময় থেকে বর্তমান পর্যন্ত প্রধান শিক্ষক মহোদয়গণের নামের তালিকাঃক্রমিক নংনামশিক্ষাগত যোগ্যতাকার্য্যকালহইতেপর্যন্ত১শ্রীযুক্ত বাবু দারিকানাথ সেনবি,এ১-১-১৮৮২১০-১০-১৮৯২২শ্রীযুক্ত বাবু হরিদাস ব্যানার্জীবি,এ১১-১০-১৮৯২৩১-৩-১৮৯৮৩শ্রীযুক্ত বাবু সুরেন চন্দ্র চক্রবর্তীবি,এ৪-১-১৮৯৮৫-১-১৯০৫৪শ্রীযুক্ত বাবু শ্রীনাথ চন্দ্র ঘোষবি,এ৬-১-১৯০৫১৪-৭-১৯১৫৫শ্রীযুক্ত বাবু বরদা প্রসাদ রায়বি,এ১৫-৭-১৯১৫৩১-১২-১৯২০৬শ্রীযুক্ত বাবু নগেন্দ্র ভূষণ মুখার্জীএম,এ১-১-১৯২১১০-১-১৯৫১৭জনাব মোঃ নবী নেওয়াজ খান লোদীএম,এ,বি,টি১১-১-১৯৫১২৫-৭-১৯৫৮৮জনাব মোঃ আব্দুল আজিজ (ভারপ্রাপ্ত)বি,এ,বি,টি২৬-৭-১৯৫৮১৮-৩-১৯৫৯৯জনাব মোঃ নুরুল ইসলামএম,এ১৯-৩-১৯৫৯৩০-৬-১৯৬৪১০জনাব মোঃ আব্দুল আজিজ (ভারপ্রাপ্ত)বি,এ,বি,টি১-৭-১৯৬৪৩১-১২-১৯৬৪১১জনাব মোঃ নজরুল ইসলামএম,এ১-১-১৯৬৫৩১-১২-১৯৬৭১২জনাব মোঃ নুরুল আবেদীনএম,এ১-১-১৯৬৮২৮-২-১৯৭১১৩জনাব মোঃ ইউনুস আলী মিয়াএম,এ১-৩-১৯৭১২৪-১০-১৯৭১১৪জনাব মোঃ আব্দুল ওয়াদুদ খান (ভারপ্রাপ্ত)বি,এস,সি২৫-১০-১৯৭১৯-১১-১৯৭২১৫জনাব মোঃ আজিজুল হকএম,এ,বি-এড১০-১১-১৯৭২৩১-১২-১৯৭৪১৬জনাব মোঃ আব্দুল ওয়াদুদ খান (ভারপ্রাপ্ত)বি,এস,সি১-১-১৯৭৫৩১-৭-১৯৭৫১৭জনাব মোঃ ইমান আলীএম,এ১-৮-১৯৭৫১৫-৫-১৯৮২১৮জনাব মোঃ উসমান গনি (ভারপ্রাপ্ত)বি,এ১৬-৫-১৯৮২১৯-৪-১৯৮৭১৯জনাব মোঃ ইমান আলীএম,এ২০-৪-১৯৮৭৫-৬-১৯৯১২০জনাব মোঃ উসমান গনি (ভারপ্রাপ্ত)বি,এ৬-৬-১৯৯১১৩-৭-১৯৯১২১জনাব মোঃ আনোয়ার হোসেন (ভারপ্রাপ্ত)এম,কম,বি-এড১৪-৭-১৯৯১৩-১-১৯৯৫২২জনাব মোঃ হাবিবুর রহমানএম,কম,বি-এড৪-১-১৯৯৫১৮-৫-২০১২২৩জনাব মোঃ ফজলুল হক (ভারপ্রাপ্ত)বি,এ (সম্মান),এম,এ. বি-এড২৫-৫-২০১২২৫-৮-২০১২২৪জনাব এস,এম, সাইফুল ইসলামএম,এ,বি-এড২৬-৮-২০১২বর্তমান

 সহ-শিক্ষা 
২০১০ সালে বিদ্যালয়টি সরকারী সিদ্ধান্তে মডেল বিদ্যালয়ে পরিণত হয়। মডেল বিদ্যালয় ঘোষনার পর ২০১০ হতে বিদ্যালয়টিতে ছাত্রদের পাশাপাশি ছাত্রী ভর্তি করা হয়।

 কারিগরি শিক্ষা
কারিগরি পর্যায়ে ৫টি ট্রেড সহ এস.এস.সি (ভোকেশনাল) শাখা চালু আছে। নবম শ্রেণিতে ভোকেশনাল শাখায় ভর্তি  করা হয়। ট্রেডগুলো হলো-
+নবম শ্রেণিতে আসন সংখ্যাক্রমিক নংট্রেডের নামআসন সংখ্যা১.জেনারেল ইলেকট্রনিক্স৪০২.বিল্ডিং মেইনটেন্যান্স৪০৩.কম্পিউটার ও তথ্য প্রযুক্তি৪০৪.জেনারেল মেকানিক্স৪০৫.জেনারেল ইলেকট্রিক্যাল ওয়ার্কস৪০

 শিক্ষার্থীর পোশাক 
+গ্রীস্মকালীন পোশাকঃক্রমিকছেলেদের জন্যমেয়েদের জন্য১হাফ হাতা সাদা শার্ট (শোল্ডার ও ব্যাচ থাকতে হবে)নেভি ব্লু ফুল ফ্রক (শোল্ডার ও ব্যাচ থাকতে হবে)২নেভি ব্লু ফুল প্যান্ট (প্যান্টের ওপর কালো বেল্ট পরতে হবে)সাদা সালোয়ার ৩সাদা মোজাসহ সম্পূর্ণ সাদা কেডসসাদা মোজাসহ সম্পূর্ণ সাদা কেডস
+শীতকালীন পোশাকঃক্রমিকছেলেদের জন্যমেয়েদের জন্য১হাফ হাতা সাদা শার্ট (শোল্ডার ও ব্যাচ থাকতে হবে)নেভি ব্লু ফুল ফ্রক (শোল্ডার ও ব্যাচ থাকতে হবে)২নেভি ব্লু ফুল প্যান্ট (প্যান্টের ওপর কালো বেল্ট পরতে হবে)সাদা সালোয়ার ৩সাদা মোজাসহ সম্পূর্ণ সাদা কেডসসাদা মোজাসহ সম্পূর্ণ সাদা কেডস৪নেভি ব্লু সোয়েটারমেরুন সোয়েটার

 কৃতি ছাত্র 

 সাহিত্যিক মোহাম্মদ বরকতুল্লাহ ।

 তথ্যসূত্র

 বহিঃসংযোগ 

বিষয়শ্রেণী:সিরাজগঞ্জ জেলার বিদ্যালয়
বিষয়শ্রেণী:১৮৮২-এ ব্রিটিশ ভারতে প্রতিষ্ঠিত